בלר

בְּלר (באנגלית: Blur) היא להקת רוק אלטרנטיבי בריטית. חבריה הם דיימון אלברן (סולן וקלידים, גם סולן "Gorillaz"), גראהם קוקסון (גיטרה, פרש בשנת 2002, אך חזר בשנת 2008) דייב ראונטרי (תופים וכלי הקשה) ואלכס ג'יימס (גיטרה בס).

בשנות התשעים, הלהקה נחשבה לאחת מלהקות הפופ המצליחות ביותר בבריטניה, ולאחת הבולטות בסגנון הבריטפופ.

 היסטוריה 
בלר נוסדה בעיר קולצ'סטר (הנמצאת כ-90 ק"מ מלונדון) בשנת 1988 בשם "סימור".

האלבום הראשון (Leisure), אותו הוציאה הלהקה באוגוסט 1991, הופק בחלקו על ידי סטיבן סטריט (המפורסם בעיקר בגלל עבודתו עם הסמית'ס), קיבל ביקורות בינוניות אך בעיקרן חיוביות מעיתוני המוזיקה וזכה להצלחה מתונה בבריטניה.

האלבום השני (Modern Life Is Rubbish), בהפקת סטריט, הופץ במאי 1993. הוא זכה להצלחה בבריטניה ולהצלחה מעטה בארצות הברית.

האלבום השלישי (Parklife), שהופץ באפריל 1994, זכה להצלחה רבה והפך אותה לאחת הלהקות המצליחות ביותר בבריטניה. הצלחת האלבום תרמה להצלחתן של להקות בריטפופ אחרות, ביניהן אואזיס, פאלפ, וסווייד.

באוגוסט 1995 הופץ סינגל ראשון, Country House, מתוך האלבום הרביעי. האלבום (The Great Escape) זכה להצלחה, אך בלר איבדה את מעמדה כלהקה הבריטית המצליחה ביותר ללהקת אואזיס, שזכתה להצלחה גדולה יותר בבריטניה ובארצות הברית.

בפברואר 1997 הופץ האלבום החמישי (Blur), שכלל שירים בסגנון רוק אמריקני, וזכה להצלחה בעיקר בארצות הברית. הסינגל Song 2 מתוך האלבום הוא אחד השירים הפופולריים של הלהקה ואפשר במידה רבה את פריצת הדרך שלה בארצות הברית ואף הגיע בשיאו למקום השישי במצעד הרוק של הבילבורד.

במרץ 1999 הופץ האלבום השישי (13), שנחשב לכבד יותר מהאלבומים האחרים. באותה שנה הופץ מארז מיוחד, לציון עשור להקמת הלהקה, שכלל 22 סינגלים.

באוקטובר 2000 הופץ אלבום אוסף (Blur: The Best Of).

בשנת 2002, הגיטריסט גראהם קוקסון הסתכסך עם חברי הלהקה, והודיע על פרישתו. הוא הוחלף על ידי סיימון טונג, שהיה גיטריסט בלהקת הוורב.

במאי 2003 הופץ האלבום השביעי (Think Tank), שהיה מועמד לפרס האלבום הבריטי הטוב ביותר בטקס פרסי הבריטס.

בדצמבר 2008 הודיעו ארבעת חברי הלהקה המקוריים על איחוד להופעה חד פעמית בהייד פארק בלונדון, אך לאחר שהכרטיסים אזלו לאחר 2 דקות מתחילת מועד מכירת הכרטיסים הודיעו על הופעה נוספת. לקראת האיחוד יצא אלבום האוסף Midlife: A Beginner's Guide to Blur. שתי ההופעות נערכו ביולי 2009, ולאחר מכן יצא האלבום All the People: Blur Live at Hyde Park עם שירים משתי ההופעות.

לכבוד יום חנות התקליטים, הלהקה שחררה את השיר "Fool's Day" באפריל 2010, הסינגל הראשון של הלהקה מאז 2003. הלהקה הודיעה כי תשחרר בעתיד עוד סינגלים, אך אלברן הודיע כי כרגע לא מתוכנן אלבום חדש, בגלל שאר העיסוקים של חברי הלהקה.

באפריל 2012 הוכרז שהלהקה תיקח חלק בחגיגות הסיום של אולימפיאדת לונדון 2012 בתאריך 12 באוגוסט 2012.

בשנת 2015 הכריזה הלהקה על אלבום חדש שייקרא "The Magic Whip" בהרכבה המקורי של הלהקה עם קוקסון, אלברן, ג'יימס ורוונטרי. האלבום יצא ב-27 באפריל 2015 וזכה לביקורות טובות ולהצלחה במכירות ברחבי העולם.

ב-2019 התאחדה הלהקה קצרות בהופעת הפתעה, בטקס של ארגון "אפריקה אקספרס" בלונדון, אותו ארגן אלברן.

ב-21 ביולי 2023 הוציאו את האלבום The Ballad of Darren.

הלהקה הופיעה בישראל בשנת 1994, במסגרת פסטיבל מוזיקה שנערך בנמל חיפה.

דיסקוגרפיה
אלבומי אולפן
Leisure (1991)
Modern Life Is Rubbish (1993)
Parklife (1994)
The Great Escape (1995)
Blur (1997)
13 (1999)
Think Tank (2003)
 The Magic Whip  (2015)
 The Ballad of Darren  (2023)

אלבומי הופעה
Live at the Budokan (1996)
All the People: Blur Live at Hyde Park (2009)
Parklive (2012)

אוספים
The Special Collectors Edition (1994)
Bustin' + Dronin' (1998)
Blur: The Best of (2000)
Midlife: A Beginner's Guide to Blur (2009)

 פרסים ומועמדויות 
שנהפרסקטגוריהעבודה מועמדתתוצאה1994פרס מרקיוריParklifeפרסי המוזיקה של MTV אירופההשיר הכי טוב"Girls & Boys"1995פרסי המוזיקה הבריטיתאלבום השנה הבריטיParklifeסינגל השנה הבריטי"Parklife""Girls & Boys"קליפ השנה הבריטי"Parklife"הלהקה הבריטיתבלר1996אלבום השנה הבריטיThe Great Escapeסינגל השנה הבריטי"Country House"קליפ השנה הבריטיהלהקה הבריטיתבלרפרסי אייבור נובלופזמונאי השנהדיימון אלברן1997פרסי הווידאו קליפים של MTVהקליפ הטוב ביותר של להקה"Song 2"הקליפ האלטרנטיבי הטוב ביותר1998פרסי המוזיקה הבריטיתסינגל השנה הבריטיקליפ השנה הבריטי1999פרס מרקיורי13פרסי המוזיקה של MTV אירופההקליפ הטוב ביותר"Coffee & TV"2000פרסי המוזיקה הבריטיתהלהקה הבריטיתבלרסינגל השנה הבריטי"Tender"פרסי הווידאו קליפים של MTVקליפ פורץ דרך"Coffee & TV"2004פרסי המוזיקה הבריטיתאלבום השנה הבריטיThink Tankפרסי המוזיקה הדניתהאלבום הטוב ביותרThink Tankפסטיבל הסרטים הבינלאומי באדינבורופרס האנימציה של מקלארן"Good Song"2011פרס גראמיהקליפ הארוך הטוב ביותר"No Distance Left to Run"2012פרסי המוזיקה הבריטיתתרומה יוצאת דופן למוזיקהבלר2016הלהקה הבריטית2024אלבום השנה הבריטיThe Ballad of Darrenהלהקה הבריטיתבלראמן הרוק/אלטרנטיבי הטוב ביותר

קישורים חיצוניים




 אלכס פולונסקי, בלר מתאחדים, נענע 10, 05/12/2008
 אלכס פולונסקי, ביקורת על אלבום האוסף של בלר, נענע 10, 22/06/2009
 אלכס פולונסקי, ביקורת על הופעת האיחוד בהייד פארק, נענע 10, 09/07/2009










הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:להקות רוק בריטיות
קטגוריה:להקות בריטפופ
קטגוריה:להקות רוק אלטרנטיבי
קטגוריה:להקות פופ רוק
קטגוריה:זוכי פרס המוזיקה הבריטית
קטגוריה:רביעיות מוזיקליות
קטגוריה:להקות בריטיות
קטגוריה:להקות פופ בריטיות
קטגוריה:אמני וורנר רקורדס
קטגוריה:זוכי פרס המוזיקה של MTV אירופה
קטגוריה:אמני וירג'ין רקורדס
קטגוריה:להקות שהוקמו בשנת 1988